Baldassare Reina

**Baldassarre Reina** (født 1970) er en italiensk katolsk biskop og utnevnt til generalvikar for bispedømmet Roma og erkeprest av Lateranbasilikaen og kardinal. Han ble i mai 2025 leder av *Johannes Paul II-instituttet for ekteskao og familie*.
## Liv og virke
### Prest
Baldassarre Reina gikk på gutteseminaret til bispedømmet Agrigento fra 1981. Deretter studerte han filosofi og katolsk teologi ved Det pavelige universitet Gregoriana, og ble uteksaminert med  baccalaureat i 1995. Den 8. september 1995 mottok Reina ordinasjonssakramentet for bispedømmet Agrigento av dets biskop Carmelo Ferraro. 

Etter videre studier skaffet han seg en lisensiat i bibelteologi ved Det pavelige gregorianske universitet i 1998.

Reina ble bispedømmeassistent for Katolsk Aksjon og viserektor ved gutteseminaret for Agrigento før hun ble pastor i menigheten *Beata Maria Vergine dell'Itria* i Favara i 2001. Fra 2003 til 2009 var han studieprefekt ved *Studio Teologico San Gregorio Agrigentino*. Deretter ble han pastor for *San Leone* i Agrigento. Fra 2013 til 2022 var Baldassarre Reina rektor ved seminaret i Agrigento. Han underviste også i bibelstudier ved *Istituto di Scienze Religiose* i Agrigento og ved *Studio Teologico San Gregorio Agrigentino*. Han var også medlem av presterådet og konsultorkollegiet i erkebispedømmet Agrigento. Fra 2022 arbeidet Reina i Kleruskongregasjonen.

### Hjelpebiskop i Roma
Den 27. mai 2022 utnevnte pave Frans ham til titulærbiskop av *Aquae in Mauretania* og hjelpebiskop i Roma. Kardinalvikaren i bispedømmet Roma, Angelo De Donatis, ordinerte ham samt Riccardo Lamba og Daniele Salera til biskoper den 29. juni samme år i Lateranbasilikaen. Medkonsekratorer var emeritert erkebiskop av Agrigento, kardinal Francesco Montenegro, og erkebiskopen av Siena-Colle di Val d'Elsa-Montalcino, kardinal Augusto Paolo Lojudice.

### Erkebiskop, visegerent i Roma
Den 6. januar 2023 utnevnte pave Frans ham til visegerent for bispedømmet Roma og opphøyde ham til titulærerkebiskop *pro hac vice* av *Aquae in Mauretania*. Den 6. april 2024 utnevnte pave Frans Angelo De Donatis til kardinalstorpønitentiar. Samtidig utnevnte han Reina til apostolisk administrator av Ostia.

### Generalvikar i Roma, kardinal
Den 6. oktober 2024 utnevnte pave Frans ham til generalvikar for bispedømmet Roma og erkeprest i Lateranbasilikaen. Samme dag kunngjorde pave Frans at han ville ta ham inn i kardinalkollegiet den 8. desember 2024. Kort etter ble dato endret til den 7. desember 2024.

Den 25. oktober 2024 ble han elevert til titulærerkebiskop.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
*Erkebiskop Zenobio Lorenzo Guilland (1890-1962) *1935
*Biskop Anunciado Serafini (1898-1963) *1935
*Kardinal Antonio Quarracino (1923-1998) *1962
*Pave Frans (1936-2025) *1992
* Kardinal Angelo De Donatis (1954- ) *2015
* Kardinal *Baldassare Reina* (1970- ) *2022

## Referanser